Rugógyártók a világban | Agrár Élet
2020-05-26 Agronómusagraradmin
Cégünkről az alábbi cikket közölte a Springs Magazine, a rugógyártók Észak-Amerikában kiadott, 38 országban megjelenő nemzetközi szaklapja.
A rugógyártók gyakran a legfontosabb mozgó alkatrészeket adják egy szerkezethez, amelyek lényegében meghatározzák a rendszer működését, rendeltetését és tulajdonságát. Ennek ellenére előfordul, hogy a rugókra csak a projektek kidolgozásának legvégső szakaszában gondolnak. Mint alkatrész beszállítóktól és tervezőktől azt várják tőlünk, hogy termékeinkkel biztosítsuk a rendszer megfelelő működését úgy, hogy gyakran a többi alkatrész előbb készül el fröccsöntéssel vagy egyéb formázással, kevesebb lehetőséget hagyva a rugó egyes paramétereinek módosítására, amit adott esetben a rugók fizikai jellemzői igényelnének. A rugógyártók itt Észak-Amerikában rendszeresen megoldják a hasonló feladatokat és így van ez a világ más tájain is. A forgatókönyv nagyjából mindenhol ugyanaz. Megkértünk rugógyártókat a nagyvilágból, hogy mondják el tapasztalataikat.
(Raquel Chole)
Graj Judit a családi vállalkozás üzletfejlesztője és ez a cím már jelzi is az olvasónak, hogy a vállalat egy egyedi üzleti modellt alkalmaz.
Graj Sándor és felesége Graj Sándorné Júlia – Judit szülei – indították a vállalkozást 1982-ben szövetkezeti formában (közös üzleti célok elérésére szövetkező személyek egy közös tulajdonú vállalkozásban). Mezőgazdasági gépekhez gyártottak alkatrészeket.
Jelentősen kibővített termékskálával és mindössze hat alkalmazottal 1997-ben önálló vállalkozást alapítottak Rugócenter Kft. néven, amit férje 1999-ben bekövetkezett halála óta Júlia működtet. Jelenleg 26 alkalmazottjuk van Judittal és testvérével, Andreával, valamint a család többi tagjával együtt. A matriarchátusként (nők vezetésével) működő vállalatot Júlia a két lánya támogatásával vezeti. Az adminisztratív ügyeket a család nő tagjai intézik, a műszaki feladatokat pedig a férfi kollégák végzik.
Graj Family
Még mindig a mezőgazdasági gépekbe gyártott alkatrészek jelentik a termékskála több, mint felét, de a Graj család jelentős erőfeszítéseket tett annak érdekében, hogy bővítse piaci részvételét más ágazatokban is. Ennek eredményeként termékeikkel bekerültek az autó és háztartási-gép iparba és piaci jelenlétre tettek szert rugóbeszállítóként olyan szerteágazó területeken, amik pl. szemüvegek, kerékpárok, babakocsik, metszőollók, kandallók, redőnyök és egyéb termékek gyártásához kapcsolódnak.
Júlia reméli, hogy az orvosi piacon is mielőbb meg tudnak jelenni. A közelmúltban rugó mintákat küldtek tesztelésre egy vállalatnak az Egyesült Államokba, amelyek jóváhagyása piaci részesedés növelést, valamint földrajzi terjeszkedést is jelentene.
Az egyik legemlékezetesebb megbízatásuk egy újsághirdetéshez kapcsolódik. A Cosmopolitan Magyarországon egy nyomórugót kért a magazin két lapja közé. Amikor az olvasó kinyitotta a lapot, akkor a rugó kiemelte a reklámozott termék fotóját.
Júlia elmondása szerint határon túl jelenleg Szlovákiába, Szerbiába, Írországba, Németországba, Svájcba és Romániába szállítanak rugókat. Továbbá Magyarországon vannak olyan partner vállalataik, ahol az alkatrészeket különféle termékekbe szerelik be, melyeket aztán a világ minden tájára exportálnak.
Magyarország 2004 óta az Európai Unió (EU) tagja. A Rugócenter Kft. exporttal kapcsolatos feladata a termékek vámoltatása az EU-n kívüli országokba való szállítások esetén.
Júlia a jelenlegi 15 %-os export részesedés növelését tervezi a rendelkezésre álló gépkapacitások és egyéb fejlesztési lehetőségek kihasználásával. A papírmunka szempontjából ez nem jelent nagy kihívást, mert az exporttal kapcsolatos adminisztráció jól működik, ami a termékek minősége mellett hozzásegíti a Rugócenter Kft.-t az export tevékenység növeléséhez.
Újszilvás község Budapesttől délkeleti irányban Magyarország középső részén található. A község jól ismert számos helyi családi vállalkozásáról, amelyek sikeres export tevékenységet folytatnak. A település gyors sikereket és gazdasági fellendülést ért el. Európai Falumegújítási Díjjal (European Village Renewal Award) is büszkélkedhet, amely a kiváló minőségű, fenntartható és teljes körű falufejlesztés elismerése.